|  |  |
| --- | --- |
| **környezetvédelmi felülvizsgálat** | |
| **Hatáskörrel rendelkező szerv megnevezése, illetékességi területe:** | Jász-Nagykun-Szolnok Megyei Kormányhivatal Környezetvédelmi, Természetvédelmi és Hulladékgazdálkodási Főosztály  *általános illetékességgel*: Jász-Nagykun-Szolnok Megye  *különös illetékességgel*: A sajátos építményfajták körébe tartozó honvédelmi és katonai célú építményekkel összefüggő környezetvédelmi és természetvédelmi hatósági ügyek esetén Magyarország egész területe. |
| **Ügyintézéshez szükséges**  **dokumentumok, okmányok:** | a hatóság által kiadott döntésben foglaltak alapján |
| **Eljárási illeték, igazgatási**  **szolgáltatási díj meghatározása:** | 5 000,- Ft - az illetékekről szóló, többször módosított 1990. évi XCIII. törvény alapján, vagy  a környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet alapján |
| **Alapvető eljárási szabályok:** | a környezet védelmének általános szabályairól szóló 1995. évi LIII. törvény,  környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet,  az általános közigazgatási rendtartásról szóló 2016. évi CL. törvény,  az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet |
| **Az eljárást megindító irat**  **benyújtásának módja**  **(helye, ideje):** | A kérelmet és mellékleteit elektronikus úton kell benyújtani. |
| **Ügyfélfogadás rendje:** | Zöld-Pont Iroda: 5000 Szolnok, Ady E. út 35-37. ügyféltér hétfő: 8:00-17:00, szerda: 8:00-16:00,  csütörtök: 13:00-16:00, péntek: 8:00-12:00 |
| **Az ügyintézés határideje:** | *elintézési határidő*: 105 nap (egységes környezethasználati engedély 5 éves felülvizsgálata esetén 65 nap) |
| **Az ügyek intézését segítő útmutatók, az ügymenetre vonatkozó tájékoztatás:** | részletes tájékoztatás a táblázat után |
| **Az ügytípusokhoz kapcsolódó jogszabályok jegyzéke:** | Alaptörvény,  a környezet védelmének általános szabályairól szóló 1995. évi LIII. törvény,  a környezetvédelmi felülvizsgálat végzéséhez szükséges szakmai feltételekről és a fel-jogosítás módjáról, valamint a felülvizsgálat dokumentációjának tartalmi követelményeiről szóló 12/1996. (VII.4.) KTM rendelet,  a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet,  az összes környezetvédelmi és természetvédelmi jogszabály |
| **Tájékoztatás az ügyfelet megillető jogokról és az ügyfelet terhelő kötelezettségekről:** | az ügyféli jogok és kötelezettségek:   * Iratbetekintési jog. * Az ügyfél az eljárás során bármikor nyilatkozatot, észrevételt tehet. * A hatóság biztosítja az ügyfél, továbbá a tanú, a hatósági tanú, a szakértő, a tolmács, a szemletárgy birtokosa és az ügyfél képviselője (a továbbiakban együtt: eljárás egyéb résztvevője) számára, hogy jogaikat és kötelezettségeiket megismerhessék, és előmozdítja az ügyféli jogok gyakorlását. * Az eljárás valamennyi résztvevője köteles jóhiszeműen eljárni és a többi résztvevővel együttműködni. * Senkinek a magatartása nem irányulhat a hatóság megtévesztésére vagy a döntéshozatal, illetve a végrehajtás indokolatlan késleltetésére. * Az ügyfél és az eljárás egyéb résztvevője jóhiszeműségét az eljárásban vélelmezni kell. A rosszhiszeműség bizonyítása a hatóságot terheli. |

**A környezetvédelmi felülvizsgálatot a hatóság rendeli el az alábbi esetekben:**

* Az egyes tevékenységek környezetre gyakorolt hatásának feltárására és megismerésére, valamint a környezetvédelmi követelményeknek való megfelelés ellenőrzésére környezetvédelmi felülvizsgálatot kell végezni.
* A környezeti hatásvizsgálat során kiadott környezetvédelmi engedély érvényességi idejének lejártakor a környezetvédelem általános szabályairól szóló, többször módosított 1995. évi LIII. törvény 75.§-ában rögzített, környezetvédelmi felülvizsgálatra vonatkozó szabályok szerint kell eljárni.
* Az egységes környezethasználati engedélyben foglalt követelményeket és előírásokat a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet 20/A § (4) bekezdés alapján felül kell vizsgálni.
* A környezetvédelmi felülvizsgálatot akkor is el kell végezni, ha a környezetvédelmi hatóság megállapítja, hogy az egységes környezethasználati engedéllyel rendelkező létesítményre vonatkozóan:
* a kibocsátások mennyiségi vagy minőségi változása miatt új kibocsátási határértékek megállapítása szükséges, vagy az egységes környezethasználati engedélyhez képest jelentős változás történt, vagy a környezethasználó jelentős változtatást kíván végrehajtani,
* a környezetvédelmi szempontból biztonságos működés új technika alkalmazását igényli,
* a létesítmény olyan jelentős környezetterhelést okoz, hogy az a korábbi engedélyben rögzített határértékek felülvizsgálatát indokolja,
* az elérhető legjobb technika használata nem biztosítja tovább a környezet célállapota által megkövetelt valamely igénybevételi vagy szennyezettségi határérték betartását.

Környezetvédelmi felülvizsgálat szempontjából tevékenységnek minősül valamely – környezethasználattal, környezetveszélyeztető magatartással vagy környezetszennyezéssel járó – művelet, illetőleg technológia megkezdése, folytatása, felújítása, helyreállítása és felhagyása, továbbá az ezekhez szükséges építési és egyéb előkészítési munka végzése;

Érdekelt a meghatározott tevékenység gyakorlója vagy amennyiben az nem ismert, annak az ingatlannak a tulajdonosa, amelyen a műveletet (technológiát) folytatták, vagy folytatják.

Környezetvédelmi felülvizsgálatot

* az a természetes személy végezhet, aki a környezetvédelmi, természetvédelmi, vízgazdálkodási és tájvédelmi szakértői tevékenységről szóló jogszabály alapján szakértői tevékenység végzésére jogosult, illetve
* az a gazdálkodó szervezet, amelynek a külön jogszabály szerint szakértői tevékenység végzésére jogosult tagja vagy alkalmazottja a környezetvédelmi felülvizsgálatban részt vesz.

A környezethasználó felelősséggel tartozik a felülvizsgálat hitelességéért, illetőleg a közölt adatok valódiságáért.

**A környezetvédelmi felülvizsgálat eredménye alapján az engedélykérelmet:**

* a környezet védelmének általános szabályairól szóló 1995. évi LIII. törvény 75. § (1) és (2) bekezdésében,
* a környezetvédelmi felülvizsgálat végzéséhez szükséges szakmai feltételekről és a feljogosítás módjáról, valamint a felülvizsgálat dokumentációjának tartalmi követelményeiről szóló 12/1996. (VII.4.) KTM rendelet 7. § (1), (3) bekezdésében és a 2. számú mellékletében, valamint
* a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet hatálya alá tartozó létesítmények esetén a Korm. rendeletben

felsorolt tartalmi követelmények szerint kell összeállítani.

Az eljárás menete:

1./ Közzététel, betekintési lehetőség biztosítása:

A környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet 21. §-a szerinti eljárás során a hatóság az ügyben keletkezett iratokat az érintett nyilvánosság számára hozzáférhetővé teszi. A közzététel a hatóság honlapján, a magyarorszag.hu-n, valamint az érintett települések jegyzőinél biztosított.

2./ Szakkérdések vizsgálata:

A hatóság a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendeletben megállapított szakkérdéseket vizsgálja: pl. természet- és tájvédelem, hulladékgazdálkodás, levegőtisztaság-védelem, földtani közeg védelme, zajellenőrzés, közegészségügy, erdőre gyakorolt hatások, erdő igénybevétele, kulturális örökség védelme, termőföldre gyakorolt hatások, termőföld minőségi védelme, talajvédelem

3./ Szakhatóság bevonása:

Az eljárásban a Jász-Nagykun-Szolnok Megyei Katasztrófavédelmi Igazgatóság (5000 Szolnok, József A. út 14.) – az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet alapján - szakhatóságként részt vesz.